
Din istoria Scoalei de Arhivistică 


1. Consideraţii generale 


Materialul documentar din arhivele noastre de stat, 
-ca şi din celelalte arhive publice şi particulare, se prezintă 
foarte variat, din cauză că actele şi documentele sunt re- 
dactate în limbi diferite şi fiecare limbă îşi are grafia sa 
proprie, deosebită de a celorlalte. 

Încă din veacul al XIV-lea, de când ni s'au păstrat 
cele mai vechi documente,avem unele scrise în limba slavă, 
altele în limba latină. j 

Mai târziu pe lângă cele latine şi slave, apar şi do- 
cumente în limba română; apoi în limba greacă şi turcă. 

Chiar în Transilvania, unde în primele veacuri toate 
actele şi documentele sunt redactate în limba latină, găsim 
după anul 1500 şi unele în limba germană sau ungurească 
şi, natural, în limba română. 

Ocupațiile militare austriace şi ruseşti din veacul al 
XVIII-lea şi al XIX.-lea au lăsat în Tara Românească şi în 
Moldova numeroase documente oficiale şi particulare scrise 
în limbile acestor popoare, iar stăpânirea austriacă din 
Transilvania a creiat acolo adevărate arhive cu materialul 
scris în limba germană. x: 

Tot astfel s'a petrecut în Bucovina sub stăpânirea 
austriacă, în Basarabia sub cea rusească şi în Dobrogea 
sub cea turcească; fiecare din aceste popoare vremelnic 
stăpânitoare impunându-şi limba sa nu numai în actele cu 
caracter administrativ, judiciar şi militar, ci şi în cele cu 
caracter economic şi cultural. 

~ бі mai mult s'a impus limba ungurească în toate actele 
publice din Transilvania, dându-se naştere prin aceasta 
unui foarte bogat material arhivistic scris în ungureşte. 

Natural, că fiecare limbă în care sunt redactate actele 
şi documentele din arhivele noastre, îşi are nu numai alfa- 
betul ei propriu, cu particularităţile sale grafice, dar şi 
formulele sale speciale pentru redactarea lor. 

Această varietate de limbă, grafie şi redactare a ma- 
terialului nostru arhivistic are drept urmare, că pentru ar- 
hiviştii români problema descifrării, transcrierii şi tradu- 
cerii actelor şi documentelor devine cu mult mai compli- 
cată, decât problema similară pentru arhiviştii din ţările 
Europei centrale şi apusene, unde în tot cursul evului 
mediu şi într'o bună parte a evului modern a existat 
o singură limbă oficială: cea latină, iar alăturea de ea se 
întrebuința cel mult limba naţională a ţării respective. 

De altă parte actele şi documentele noastre vechi sunt 
în marea lor majoritate întărite cu sigilii, cari au şi ele 
legendele în limbi diferite şi tipurile foarte variate. Iden- 
tificarea şi explicarea acestor sigilii complică, prin urmare, 
şi mai mult problema de mai sus. 

In sfârşit numeroase documente sunt împodobite cu 
iniţiale înflorate, cu chenare decorative, cu steme şi cu 
miniaturi, a căror lămurire intră de asemenea în cadrul 
aceleiaş probleme. 

Funcţionarii Arhivelor Statului au ca îndatorire prin- 
cipală de a inventaria, clasa şi cataloga materialul atât de 
variat din depozitele acestei instituţii. [n acelaş timp ei 
sunt obligaţi să libereze, la cerere, copii exacte şi tradu- 
ceri sigure după actele şi documentele de acolo. 

Este evident, că spre а şi putea îndeplini aceste în- 
datoriri, arhiviştii nostri trebuie să cunoască în mod te- 
meinic limbile în care sunt redactate actele şi documentele 
din aceste arhive şi în acelaş timp să aibă pregătirea 
necesară pentru a le descifra, a le transcrie şi a le traduce 
cu perfectă exactitate. 

lar pentru aceasta ei trebuie să poseadă o culturi cu 
totul specială, pe care nu o pot primi decât într'o şcoală 
organizată anume în acest scop. 

Este adevărat că la universităţile noastre există de 
multă vreme seminarii de paleografie slavă, latină, română 
şi greacă; de asemenea în ultimul timp s'au înfiinţat şi 

conferinţe de ştiinţele -auxiliare ale istoriei, dintre сагі 
unele au legătură şi cu materialul arhivistic. 

Dar atât seminariile, cât şi conferințele nu urmăresc 
să dea o pregătire specială, care să poată f suficientă 
viitorilor arhivişti, ci caută mai mult să complecteze, cu 
ajutorul acestor discipline ştiinţifice, cursurile generale de 
istorie sau de filologie. 

Pregătirea completă teoretică şi practică, cultura spe- 
cială necesară viitorilor arhivişti, nu o poate da decât о 
şcoală specială, care să aibă legături strânse cu Arhivele 
Statului şi în care să se cultive toate disciplinele ştiinţifice 
referitoare la materialul arhivistic. 

Astfel de şcoli s'au înfiinţat încă de mult în unele 
state europene. Cea dintâi a fost creiată în Franţa, unde 
odinioară interesul pentru arhive era mai desvoltat decât 
în celelalte ţări. 

In evul mediu şi chiar în timpurile mai noi arhivele 
din Franţa, ca şi din celelalte state europene, aveau un 
caracter practic şi secret. Rolul lor era mai mult să fur- 
niseze dovezi materiale pentru asigurarea şi susținerea 
drepturilor şi privilegiilor statului, bisericii şi particula- 
rilor. Numai foarte rare ori şi cu mari greutăţi materialul 
din depozitele acestor arhive a putut fi utilizat şi pentru 
studii istorice sau juridice. 

Dar revoluţia franceză din anul 1789, care a reorga- 
nizat într'un spirit cu totul nou atâtea instituţii învechite, 
a schimbat şi caracterul arhivelor: le-a deschis pentru pu- 
blicul cercetător şi le-a pus în serviciul ştiinţii. 

In legătură cu această nouă organizare trebuia să se 
dea şi personalului arhivelor o pregătire profesională со- 
respunzătoare şi astfel s'a emis ideia înființării unei şcoli 
speciale în acest scop. 

Incă în 1793 s'a făcut propunerea în Convenţia Ма. 
ţională, са să se organizeze o „şcoală de diplomatică şi 
paleografie“, dar n'a fost admisă. Încercarea a fost reînoită 
la 1806, când Napoleon І era împărat а! Francezilor. Асе- 
sta a primit-o şi a căutat să o realizeze, dar voind să 
dea viitoarei şcoli o desvoltare prea vastă şi care-i modi- 
fica cu totul caracterul, n'a putut-o nici el realiza. Sub re- 
gele Ludovic XVIII, urmaşul lui Napoleon, chestiunea a 

fost din nou pusă іп discuţie şi de astă dată .rezolvată în: 
mod favorabil. Printr'un decret din 22 Februarie 1821 ге- 
gele a. hotărît creiarea primei şcoli de arhivistică din lume, 
numită École des Chartes, care funcţionează şi astăzi 1). 

După modelul ei s'a înfiinţat apoi în 1854, la Viena» 
un institut similar pentru cercetarea istoriei austriace (Іп- 
stitut fir oesterreichische Geschichtsforschung), iar apoi la 
1855 o şcoală de paleografie în Veneţia; la 1857 „escuola 
de diplomatica“ din Madrid; la 1877 şcoala de arhivistică 
din Petersburg (Petrograd); la 1880 cea dela Vatican; la 
1893 prima şcoală de acest fel din Germania, la Magde- 
burg, şi la 1909 cea din Liverpooldin Anglia. 

Era deci natural ca acest curent nou, care urmăria 
înfiinţarea de şcoli pentru pregătirea funcţionarilor de ar- 
hive, să se manifesteze şi la noi, mai ales după ce prin 
Regulamentele Organice se organizaseră arhivele de stat 
din Ţara Românească şi din Moldova după sistemul apu- 
sean şi mai ales.după ce aceste două ţări se uniseră întrun 
stat nou: Principatele Unite (1856) şi apoi se contopiseră 
în principatul unitar al României (1862). 


2. Primele încercări. 


Ideia înfiinţării unei şcoli speciale pentru pregătirea 
funcţionarilor arhivelor noastre s'a ivit îndată după unifi- 
carea administrativă a acestei instituţii în anul 1862. 

Odată ce Cuza Vodă a reuşit să contopească în mod 
definitiv Principatele Unite într'un stat unitar, România, 
s'a făcut şi unificarea autorităţilor şi instituţiilor de stat 
din fostele principate. Cu acest prilej s'a creiat în Васи- 
reşti un depozit central al actelor şi documentelor statului, 
iar în laşi a rămas o arhivă sucursală, în care se păstra 
materialul arhivistic al Moldovei. Amândouă arhivele erau 
grupate din punct de vedere administrativ într'o direcţiune 
generală cu sediul în Bucureşti. 

Primul director general, colonelul Grigore Bengescu ПІ, 
(1862--1864), căutând să construiască un local propriu pen. 
tru această direcţiune, a încercat să înfiinţeze şi un Insti- 


1) Le centennaire de vEcole des Chartes, Paris, 1921, vol. I, p- 
CCCXVI. 

tut de Paleografie, în care să se predea disciplinele stinti- 
fice, cari au legătură cu materialul arhivistic. 

Nu cunoaştem în amănunte planul după care urma să 
fe organizat acest institut, căci nu avem informaţii despre 
el decât din proectul de local întocmit de arhitectul Ве- 


nisch în 1862. 
Din acest proect rezultă numai, că pe frontispiciul 


localului urma să se pună inscripţia: Arhivele României şi 
Institutul de Paleografie, iar іп catul de sus se rezerva о 
sală „pentru predarea lecţiuniloru de ştiinţele arhivistice, 
paleografia, diplomatica, biblioteconomia, еіс.“ 2). 

Cum însă localul nu s'a construit, nici Institutul de 
Paleografie nu s'a mai înfiinţat. 

Informaţiile се le.am putut culege până acum nu-mi 
permit să mă pronunţ, dacă ideia înfiinţării acestui institut 
a fost a colonelului Bengescu saua vreunui colaborator al 
său. In orice caz ţinând seamă de studiile ce urmau să se 
predea acolo se constată, că iniţiatorul căuta să introducă 
programa celebrei Ecole des Chartes din Paris şi să nu se 
limiteze numai la disciplinele în legătură cu arhivele, ci să 
aibă în vedere şi pe cele privitoare la biblioteci. 

O nouă încercare de a organiza o şcoală pentru pre- 
gătirea personalului de arhive a făcut-o Grigore Manu, 
îu calitate de director general al Arhivelor Statului dela 


1866 până la 1871. 
El a căutat în primul rând să descongestioneze depo- 


zitele prea încărcate ale Arhivelor Statului din Bucureşti 
şi laşi, prin înfiinţarea de arhive judeţene, unde să se de- 
pună materialul arhivistic din fiecare judeţ, material саге 
până atunci se depunea la arhivele din cele două capitale. 

In legătură cu acest proect a propus şi organizarea 
unor cursuri la Direcţia generală pentru pregătirea viito- 
rilor funcţionari ai acestor arhive. lar dându-se acestor 
cursuri o desvoltare mai mare, se puteau transforma într'o 
şcoală completă de arhivistică. 

lată acum şi argumentarea lui Grigore Manu °): 


1) Sacerdoţeanu (Aurelian), Proecte pentru Palatul Arhivelor Statu- 
lui, Bucureşti, 1940, p. 14. 

2) Moisil Const., Din istoria arhivelor româneşti: arhive judeţene 
şi şcoală de arhivari, în Revista Arhivelor 11 (4—5), 1927—29, р. 220 urm. 
Сі. şi Arhivele Statului Bucureşti, Dosarul Direcţiei generale No. 22, şi al 
Minist. Instr. No. 230/1870. 

Fig. 1. - Intâiul program al Institutului de Paleografie. 

„Lipsa de persoane competente, cari să poată descifra 
actele cele vechi fie chiar din timpii mai dincoa, de când 
s'au lepădat caracterele cirilice, sau cari să poată citi mai 
cu seamă vechile acte slavoneşti, devine din се іп се mai 
simțită; şi cu toate acestea nu este un proces, o chestiune 
de hotărnicie, o afacere administrativă, care să fie luat 
naştere cu câtiva ani mai în urmă, unde să nu Не neapi- 
rată nevoie de asemenea cunoştinţe. 

„N-ar fi oare o însemnată înlesnire се s'ar aduce inte- 
reselor particulare, pe cât şi intereselor publice, când s'ar 
înfiinţa pe lângă Arhiva Centrală din Bucureşti cursurile 
necesare spre a forma juni experţi în asemenea materii, 
cărora se vor preda în acelaş timp şi celelalte cunoştinţe 
practice, spre a forma dintr'înşii buni arhivişti şi a-i răs- 
pândi apoi în judeţe? 

„Şi dacă cu timpul şi cu ajutorul statului s'ar mai 
adăuga la aceste cursuri şi altele de istoria şi arheologia 
naţională, nu s'ar face cu modul acesta un bun început de 
o şcoală completă, саге să ne dea tineri erudiţi şi folosi- 
tori în diverse ramuri?“ . 

Cred că în legătură cu această proectată şcoală tre- 
buie pusă o schiță de programă de studii, al cărei concept 
l-am descoperit în anul 1926 printre nişte hârtii „netreb- 
nice“ dela Arhivele Statului din Bucureşti. 

Conceptul este scris de mâna lui Grigore Manu între 
anii 1866—1868, căci printre profesorii indicati acolo este 
B. P. Haşdeu, care s'a stabilit în Bucureşti іп 1865 şi N. 
Mavrus, care a murit în 1868. Deci schița datează din pri. 
mii ani de funcționare a lui Grigore Manu ca director 
general. 

Deoarece această programă este inedită о dăm іп 
transcriere exactă: 


[ulü Annü 


19 Istoria Europei Orientale іп Mediulü Еуй până la 
fondarea Statelorii Române. 

2° Paleografia Românească cu Sigillografia şi Epigrafica. 

3% Limba slavonă. 

4° Arhivistica şi Theoria Collect|iunilor] Publice. 

Il-lea Anni 


19 Istoria, [errilorii Române şi а Statelorii vecine 
applicată la Instituţiuni. 

20 Limba slavonă. 

3° Archeologia Generală. 

4° Numismatica. 


III-lea Anni 


10 Istoria, etc., etc. (urmare). 

29 Limba slavonă. 

3° Limbistica şi originele Limbei Românesci cu appli- 
cat[iuni] la Diplomatică. 

40 Istoria artei medievale. 


I Profesor I 1, II 1, HI 1 Rălianu (?) — 700. 
II Profesor I 2, III 3, I 4 Manu — 700. 
HI Profesor I 3, П 2, Ш 2 Hajdeu — 700. 
IV Profesor II 3, ПІ 4 Berindei — 700. 
H 4 Bolliac. 
Mavrus? a 


Din această schiţă de programă rezultă în primul rând, 
că şcoala proectată de Grigore Manu era destinată numai 
pregătirii arhiviştilor, nu şi bibliotecarilor, şi că dintre 
limbile străine, în care sunt scrise documentele noastre ve- 
chi, nu se prevedea decât cea slavă, саге а fost multă 
vreme limba oficială în Ţara Românească şi în Moldova. 

Este interesant însă, că els'a gândit la cursuri de ar. 
heologie generală şi de numismatică, mai ales că aceste 
ştiinţe erau pe vremea aceia prea puţin desvoltate la noi. 

latroducerea cursului de arheologie şi de istorie este о 
nouă dovadă, că schiţa de programă se datoreşte lui Gr. 
Manu, deoarece în raportul său de mai sus el condiţiona 
transformarea cursurilor pentru viitorii arhivişti judeţeni 
în şcoală de arhivistică tocmai prin adăogirea acestor 
două obiecte. 

Cât priveşte profesorii, num-i Haşdeu făcea parte din 
corpul didactic: şi poate şi Rălianu, — pe care nu l-am 


1) V. reproducerea alăturată (p. 8). 

putut identifica — pe câtă vreme Bolliac era numismat şi om 
politic, iar Berindei (Dumitru) era inginer şi bun cunoscător 
al problemelor de artă. In sfârşit N. Mavrus, vechiu numis- 
mat şi arheolog, era atunci foarte înaintat în vârstă şi de sigur 
п’аг fi putut preda cursurile proectate. A şi murit la 1868. 

Schița de programă întocmită de Grigore Manu mai 
dovedeşte, că el era pe deplin lămurit asupra modului de 
organizare a acestei şcoli şi că avea promisiuni din partea 
Ministerului Instrucțiunii şi al Cultelor, де care depindeau 
Arhivele Statului, că iniţiativa luată va fi susţinută. Cu 
toate acestea nici şcoala nici cursurile proectate de el nu 
s'au realizat, după cum nu s'au înfiinţat nici arhivele jude- 
tene, iar în 1871 el însuş a trebuit să părăsească demnita- 
tea de director general al Arhivelor Statului. 


4. Cursurile de paleografie din Sibiu. 


In timpul când la Bucureşti se încerca fără succes 
înfiinţarea unei şcoli speciale pentru pregătirea persona- 
lului de arhive, directorul Arhivei Naţionale Săseşti din 
Sibiu, cunoscutul Franz Zimmermann, lua şi el iniţiativa 
organizării unor cursuri de paleografie pentru viitorii ar- 
hivişti saşi- 

Aceste cursuri au şi început în anul 1876, costând 
din lecţii practice de paleografie latină ре baza documen- 
telor din arhivă. Ele însă nu: se făceau decât trei luni pe 
an: în Aprilie,. Mai, şi lunie, câte 5 ore pe zi, şi erau 
predate de către însuş directorul arhivei. 

Elevii se recrutau dintre tinerii saşi cu studii НЕ 
сагі doriau să devină funcţionari la arhivele din oraşele 
săseşti. Din cauza că posturile acestea-erau puţine, nu se 
primiau ia cursuri decât 3—5 elevi anual şi fără nici о 
taxă. ; 

Cu toate acestea Zimmermann а reuşit să publice, 
pentru pregătirea lor, un album paleografic, cuprinzând 
reproduceri de texte latine medievale şi moderne din toate 
regiunile săseşti, 

Albumul poartă titlul: Photographien von Urkunden 
aus siebenbiingisch — sächsischen Archiven (1880) şi cuprinde 
27 de reproduceri fotografice de documente şi o broşură 
cu transcrierile lor. 


www.dacoromanica.ro 


12 "Const. Moisil 


Cursurile acestea elementare au durat timp de 30 de 
ani, dar din cauză că nu mai corespundeau cerinţelor 
ştiinţifice ale timpului şi desvoltării ce luase arhivistica 
іп celelalte ţări, au fost desfiinţate în 1907. 9 

După această dată punându-se problema reorganizării 
arhivei săseşti din Sibiu după metodele ştiinţei moderne, 
mai ales în urma numirii unui nou director în persoana 
а lui Georg Eduard Muller, au început să se aleagă са 
funcţionari tineri cu pregătire universitară şi cari au ur- 
mat seminarii de paleografie şi de celelalte ştiinţe auxiliare 
ale istoriei la universităţi din străinătate. 


5. Altă concepţie 


Problema şcolii de arhivistică de pe lângă Arhivele 
Statului din Bucureşti nu s'a mai pus în timpul noului di- 
rector general Constantin Aricescu (1871—1876), care ocupa 
acum a doua oară acestă funcţiune. 

In schimb el are meritul de a fi publicat cel dintâi 
inventar al materialului documentar vechiu din depozitele 
acestor arhive 2). 

Dar după demisia lui Aricescu fiind numit director 
general savantul profesor universitar B. P. Hasdeu, genial 
istoric, filolog şi literat (1876—1900), o nouă concepţie a 
intervenit atât în modul de administrare a instituţiei, cât 
şi în ce priveşte pregătirea funcţionarilor. 

Bogatul depozit de documente şi de manuscrise dela 
Arhivele Statului constituia pentru acest mare învăţat şi 
prodigios scriitor cel mai preţios izvor de informaţie 
pentru lucrările sale ştiinţifice şi literare, ca şi pentru 
cursurile ce le ţinea la universitate. Dar aceste lucrări 
absorbeau cea mai mare parte din timpul directorului ge- 
neral şi treceau înaintea problemelor de conducere şi de 
administrare a Arhivelor Statului. 


1) După informațiile primite dela d. Georg E. Miller fost director 
al arhivei din Sibiu şi după rapoartele sale din 1911 către Adunarea ge- 
nerală a Universităţii Săseşti. 

2) Revista istorică а Arhivelor României. Indice de documente 
aflate în Arhiva Statului şi nepublicate încă, 2 vol. Bucureşti 1874. De 
asemenea Condica de venituri şt cheltuieli a visteriei 1694—1704 (prima 
jumătate de domnie a lui Constantin Brâncoveann). 

Ге altà parte, са totdeauna іп astfel de cazuri, stu- 
dierea materialului arhivistic de către alţi cărturari nuera 
de loc dorită şi deci se recurgea la tot felul de pretexte 
şi de formalităţi spre a-i ţine departe de instituţie. 

In schimb B. P. Hasdeu a publicat, şi înainte şi după 
ce a devenit conducătorul Arhivelor Statului, un mare 
număr de lucrări ştiinţifice din domeniu: istoriei şi filolo- 
giei, pe baza materialului documentar din aceste arhive. 
Menţionăm numai câteva din cele mai importante: valo- 
roasa colecţie de documente Arhiva istorică a Romântei (L IV, 
1864-5); clasica operă de sinteză Istoria critică a Românilor 
(1873); neîntrecuta colecţie de texte de limbă veche Cuvente 
din bătrâni (ІЛІП, 1878-1881); revista istorico-filologică Co- 
lumna lui Traian (1870-1877); celebrul dicţionar rămas ne- 
terminat: Magnum Etymologicum Romaniae (11У, 1887.1898). 
Pentru toate acestea au fost puse la o largă contribuţie 
mai ales depozitele Arhivelor Statului din Bucureşti, cu 
cel mai mare folos pentru ştiinţa noastră şi cuun deosebit 
succes pentru prestigiul nostru cultural. 

In astfel de împrejurări, de sigur, nu putea fi vorba 
de reluarea proectului de a se înfiinţa şcoala pentru pre- 
gătirea personalului arhivelor şi după cât ştiu, nu s'a luat 
nici o măsură în această privinţă în cursul celor 24 de ani 
de directorat al lui B. P. Hasdeu. 

Urmaşul său, D. Onciul (1900—1923), a fost de азеше- 
nea un mare învăţat şi în acelaş timp un distins profesor 
universitar. Dar specialitatea sa fiind istoria veche a Ro- 
mânilor era mult mai apropiată de instituţia Arhivelor Sta- 
tului, decât filologia lui B. P. Hasdeu. In calitate de direc: 
tor general al acestei instituţii D. Onciul dispunea de ce] 
mai bogat şi mai important material documentar pentru 
studiile sale şi tot odată putea să ţină acolo şi seminarul 
de istorie cu studenţii săi, făcând exerciţii practice nu nu- 
mai de paleografie slavă şi română, dar şi de toate cele- 
lalte discipline ştiinţifice în legătură cu materialul de arhive. 

Si în adevăr mulţi ani dearândul D. Onciul a ţinut 
seminarul său în localul Arhivelor Statului, obişnuind pe 
studenţi cu descifrarea şi traducerea vechilor documente 
slave, cu citirea şi interpretarea actelor şi documentelor 

*omànesti din diferite epoci, cu sigilografia, cu diplomatica 
şi cronologia. 

Din această cauză nici el n'a avut nici un motiv să 
se preocupe de înfiinţarea şcolii pentru pregătirea de arhi- 
vişti, căci de şi seminarul său nu echivala cu o şcoală spe- 
cială, fiindcă nu se ocupa de toate disciplinele în legătură 
cu arhivele, totuş dintre studenţii lui s'au recrutat un nu- 
măr de arhivişti cu pregătire superioară, cari intrând în 
serviciul Arhivelor Statului au devenit elemente de primul 
ordin. 

In cursul războiului pentru întregirea României (1916— 
1918) documentele cele mai vechi şi cele mai importante 
din punct de vedere istoric din depozitele Arhivelor Sta- 
tului au fost evacuate, mai întâi la laşi şi de acolo la Mos- 
cova. Din această cauză după războiu seminarul de istoria 
veche a Românilor, ce se ţinea la aceste arhive, a pierdut 
din importanţă. : 

Cunoscánd situatia si dándu-mi seama, cà odatà cu 

alipirea la regatul român a celor patru provincii се fuse- 
seră înstrăinate: Basarabia, Transilvania, Banatul şi Buco- 
vina, se puneau o sumă de probleme noi şi de o foarte 
mare importanţă pentru arhivele noastre, i-am propus în 
mai multe rânduri lui D. Onciul înfiinţarea unui institut 
de paleografie pe lângă Arhivele Statului. Dar nu l-am pu- 
tut convinge, cred şi fiindcă era bătrân şi bolnav, astfel 
că nu se simţea în putere să înceapă şi să ducă la bun 
sfârşit o acţiune mai energică în acest scop. 
Atunci am consemnat părerile mele cu privire la vii: 
toarea organizare a Arhivelor Statului într'un studiu ce 
l-am publicat în revista „Cronica numismatică şi arheolo- 
gică“, dar care a apărut puţin timp după moartea lui D. 
Onciul |). Spuneam acolo cu privire la pregătirea persona- 
lului următoarele: 

„Arhivele Statului au căderea şi datoria să rezolve şi 
altă problemă tot atât de importantă şi de urgentă (ca şi 
publicarea cataloagelor şi documentelor): formarea unui 
personal tehnic bine pregătit în toate specialităţile ce au 
-са obiect studiul documentelor: paleografie, sigilografie, 


1) Anul IV (1923), p. 22 шт, 

heraldică, diplomatică, cronologie, ornamentatia manuscri- 
selor, arhivistica. Cu concursul câtorva savanţi şi specia- 
lişti s'ar putea organiza pe lângă arhivele centrale un fel 
de Ecole des Chartes, care în scurt timp ar ridica arhivi- 
stica noastră la nivelul timpului şi ar creia elemente com- 
petente pentru publicarea şi studierea documentelor noa- 
stre după metode riguros ştiinţifice“. т, 

In momentul când apărea acest studiu era director 
general al Arhivelor Statului, ca urmaş al lui D. Onciul, 
distinsul profesor de istoria Românilor dela Universitatea 
dia Cluj, d. Alexandru Lăpădatu. D.-sa însă fiind numit 
scurt timp în urmă ministru al cultelor şi artelor, mi-s'a 
încredinţat mie conducerea Arhivelor Statului (1 Noem- 
vrie 1923). 

In această calitate eram deci în situaţia de a-mi pune 
în aplicare planul de reorganizare a acestei instituţii în 
conformitate cu cerinţele situaţiei noi ce se creiase după 
războiu arhivelor noastre şi să încerc şi înființarea şcolii 
de mult proiectată pentru pregătirea viitorilor arhivişti. 


6. Şcoala practică de arhivari-paleograti. 


Incă din primele luni după numirea mea ca director 
general al Arhivelor Statului am început să iau măsuri 
pentru realizarea şcolii pentru pregătirea funcţionarilor de 
arhive, pe care cei dintâi înaintaşi ai mei în această dem- 
nitate o proiectaseră, dar nu avuseră norocul să о în- 
fiptuiască. 

Deoarece în noua situaţie ce se creiase prin întregirea 
României, atât arhivele centrale cât şi cele regionale aveau 
nevoie de funcţionari specialişti, cari să fie pregătiţi în cel 
mai scurt timp posibil, am căutat ca la început această 
şcoală să aibă mai mult un caracter practic, iar cursurile 
ei să nu dureze decât doi ani. 

După ce am studiat în amănunte programa de studii, 
după care urma să funcţioneze şcoala şi după ce mi-am 
asigurat concursul mai multor specialişti tineri dintre сеї 
mai distinşi conferenţiari şi docenţi universitari, am cerut 
Ministerului Instrucțiunii prin raportul Nr. 20 din 16 Fe- 

bruarie 1924 aprobarea funcţionării şcolii şi a corpului 
didactic +). 

Noua instituție de învăţământ urma să poarte numele 
de: Şcoala practică de arhivari-paleografi şi să funcționeze 
pe lângă directiunea generală a Arhivelor Statului, care-i 
punea la dispoziție localul, biblioteca şi materialul didactic 
necesar. 

Obiectele de studiu erau pentru anul l: arhivistica, 
paleografia română, paleografia latină, paleografia slavă, 
paleografa greacă şi izvoarele istoriei Românilor; iar pen- 
tru anul al ILlea sigilografa, heraldica, diplomatica, insti- 
tuțiile vechi româneşti şi dreptul vechiu românesc. 

Corpul didactic se compunea pentru anul І, care tre- 
buia să înceapă a funcționa în toamna anului 1924, din 
următorii profesori: N. Cartojan, docent universitar, pen- 
tru paleografia română; P. Cancel, profesor universitar, 
pentru paleografia slavă; C. Marinescu, conferențiar uni- 
versitar, pentru paleografia latină; Iulian Ştefănescu, pro- 
fesor secundar, pentru paleografia greacă; I. Vlădescu, 
profesor secundar, pentru izvoarele istoriei Românilor; 
Const. Moisil, directorul general al Arhivelor Statului, 
pentru arhivistică. 

Cåt priveşte elevii şcolii, trebuiau să fie cel puțin 
absolvenți ai învăţământului secundar sau al unuia similar. 
In timpul acela bacalaureatul find suprimat, examenul de 
absolvire — sau capacitate — era echivalent cu cel de ba- 
calaureat. 

Se înţelege că pentru întocmirea programului de studii 
nu m'am mulțumit să consult numai organizarea şcolilor 
similare din străinătate, în special a celebrei Ecole des 
Chartes din Paris, ci şi ре erudiţii noştri mai tineri, сагі 
urmaseră de curând cursurile acestei şcoli. Totodată am 
cerut şi sfatui savantului nostru istoric, profesorul N. Iorga, 
care cu toată bunăvoința mia dat indicaţiile necesare şi a 
primit să colaboreze la redactareaunei legi speciale pentru 
această şcoală. Dar cum tocmai în acest timp pregătiam 
şi o lege generală de organizare a Arhivelor Statului, căci 
ele funcționau numai în baza unui regulament incomplet 


1) Actele oficiale mai importante referitoare la şcoală sunt publi- 
cate la Partea administrativă a acestui anuar. 

şi învechit, articolele privitoare la şcoală au fost interca- 
late în această lege. 

După ce toate pregătirile pentru înfiinţarea şcolii s'au 
terminat, am cerut Ministerului Instrucțiunii prin adresa 
Мо. 285 din 8 Septemvrie să aprobe deschiderea cursuri- 
lor la 1 Noembrie şi a corpului didactic amintit mai sus. 

Primind această aprobare cu adresa No. 98901 din 4 
Octomvrie, deschiderea cursurilor anului І s'a putut face 
în ziua de 28 Noemvrie în asistenţa d-lui dr. C. Angelescu, 
ministrul instrucţiunii, Al. Lăpădatu, ministrul cultelor şi 
artelor, a profesorului N. lorga şi a unui număr de ргіе- 
teni ai arhivelor, a profesorilor şi a elevilor şcolii. 

In cuvântarea pe care am rostit-o cu acest prilej spu- 
neam între altele: 

„Inaugurăm astăzi prima instituţie de cultură anexată 

Arhivelor Statului: Şcoala practică de arhivari-paleografi. 
„Scopul acestei şcoli este dublu: întâi, să pregătească 
personalul de specialişti necesar arhiveior centrale şi regio- 
nale, cum şi arhivelor şi registraturilor diferitelor autori- 
бан; al doilea, să înlesnească amatorilor şi colecționarilor 
de documente vechi, proprietarilor de arhive familiare şi 
tuturor celor ce ar voi să cerceteze şi să studieze docu- 
mentele noastre, putinţa de a descifra şi de a înţelege 
aceste preţioase rămăşiţe culturale lăsate de strămoşi. 

„Căci de şi poporul nostru a purtat şi poartă pono- 
sul де a ñ un popor de analfabeți, cu toate acestea stră- 
moşii ne-au lăsat o foarte bogată moştenire de acte, docu- 
mente şi manuscrise, cari întrec cu mult în cantitate şi în 
importanţă pe ale celor mai multe popoare din sud-estul 
Europei. 

„Această moştenire prezintă însă dificultăţi mari spre 
a fi cercetată. Іп primul rând actele noastre vechi sunt 
scrise în diferite limbi, cari au fost întrebuințate în anu- 
mite epoci în cancelariile principilor şi autorităţilor de 
stat din cele trei țări româneşti: Muntenia, Moldova şi 
Transilvania: română, latină medievală, slavă, greacă mo- 
dernă, fără să mai punem limba ungurească, germană şi 
rusească, întrebuințate în vremile mai noi. Şi, natural, fie- 
care din aceste limbi îşi are grafia sa proprie, care şi eaa 
evoluat dela o epocă la alta. 

„In al doilea rând însăşi actele şi documentele în lim- 
ba română sunt scrise cu litere cirilice, scriere care de ase: 
menea diferă dela o epocă la alta. 

„Este deci absolută nevoie să avem cât mai mulţi сат. 
turari, cari să cunoască limbile străine, ce s'au întrebuințat 
în cancelariile noastre, să poată descifra scrierile vechi 
din orice timp şi să le poată înţelege cuprinsul. 

„Şi cum Arhivele Statului, centrale şi regionale, cu- 
prind cea mai mare cantitate din acest material documen- 
tar, era natural ca ele să ia iniţiativa înfiinţării unei şcoli 
speciale pentru pregătirea şi a funcţionarilor săi şi a tuturor 
acelora, cari au pasiunea acestor vechi rămăşiţe culturale. 

„De astfel trebuie să se ştie, că rolul Arhivelor Sta- 
tului nu este numai să păstreze în bune condițiuni mate- 
rialul documentar, sigilografic şi heraldic ce-l posedă, ci şi 
de а.1 clasa şi a-l cataloga în aşa fel, încât să poată fi 
pus cu cea mai mare uşurinţă la dispoziţia organelor sta- 
tului, ca şi a particularilor, spre a-şi putea dovedi anumite 
drepturi sau pretenţii, cum şi la dispoziţia cercetătorilor 
trecutului. lar pentru aceasta este nevoie de un personal 
de funcţionari specialişti, cari să poată citi cu cea mai 
mare uşurinţă actele şi documentele scrise cu orice carac- 
tere întrebuințate la noi şi în orice limbă. 

„De altă parte Arhivele Statului au şi o misiune ştiin- 
țifică mai înaltă: sub conducerea lor trebuie să se facă 
mult aşteptata şi absolut necesara publicare a documente- 
lor noastre interne. lar în acest scop trebuie să se fixeze 
o metodă precisă de transcriere a textelor vechi, metodă 
care să se impună în toate lucrările de acest fel... 

„Cum am spus la început, şcoala ce-şi începe astăzi 
activitatea este prima instituţie de cultură anexată Arhi- 
velor Statului. In curând va urma a doua: muzeul de pa- 
leografie, sigilografie, şi stampe româneşti pe care sperăm 
să-l putem inaugura în anul viitor. Va urma apoi atelierul 
de miniaturistică, menit să reproducă vechile ornamente şi 
miniaturi din documente şi manuscrise şi să utilizeze molti- 
vele lor pentru diferitele noastre industrii“, 

In toamna anului 1925 s'au deschis şi cursurile anului 
II al şcolii noastre. Obiectele de studiu rezervate pentru 
acest an erau — cum am văzut mai sus — în afară de 'cele 

4 cursuri de paleografie, sigilografia, heraldica, diplomatica 
generală şi românească, instituţiile vechi româneşti şi 
dreptul vechiu românesc. 

Cursurile de paleografie s'au predat de aceiaşi profe- 
sori ca la anul I; sigilografia şi heraldica de directorul 
general Const. Moisil; instituţiile vechi româneşti de d. 
Const. C. Giurescu, conferenţiar universitar; iar dreptul 
vechiu românesc de d. І. C. Filitti. 

Se înţelege că nu toate cele patru cursuri de paleo- 
grafie erau obligatorii pentru fiecare elev, ci numai cel de 
paleografie română trebuia urmat de toţi, pe câtă vreme 
din cursurile de paleografie străină se urma numai unul la 
alegere. 

La 15 Iunie acelaş ап promulgându se legea de orga- 
nizare a Arhivelor Statului şcoala practică de агһіуагі- 
paleografi a fost trecută şi ea în această lege (art. 15) şi 
a primit astfel confirmarea legală, existența ei fiind de 
acum pe deplin asigurată. 

Legea prevedea, pe lângă dispoziţii de 'organizare şi 
funcţionare, şi modul de absolvire a şcolii. Elevii cari vor 
urma іп mod regulat cursurile celor doi ani şi-şi vor trece 
la timp toate examenele, se vor putea prezenta la exame- 
nul de diplomă, scris şi oral, şi după ce.lvortrece cu succes 
şi pe acesta, vor primi titlul de diplomaţi ai şcolii. 

De altfel încă în toamna anului 1926, deci exact după 
doi ani de funcţionarea şcolii, s'a ţinut primul examen de 
diplomă, fiind proclamaţi ca diplomaţi, d-ra Elena Eftimiu 
şi d. Emil Vtrtosu. 


7. Şcoala superioară de arhivistică și paleografie 


După ce şcoala noastră a învins dificultăţile inerente 
oricărei instituţii noui în primii ani de existenţă, аш сге- 
zut că putem să-i lărgim sfera de activitate şi să o адар- 
tăm mai mult necesităţilor noastre ştiinţifice şi culturale. 

Toate arhivele dela noi posedă, pe lângă acte şi do- 
cumente, un număr mai mare sau mai mic de manuscrise 
cu conținut religios, istoric, literar. etc. Deasemenea mai 
au şi biblioteci mai mult sau mai puţin bogate, cari de 
regulă nu pot fi consultate. Şi alte instituţii posedăuneori 
biblioteci însemnate, dar cari din lipsă de organizare stau 

neutilizate. In sfârşit unele biblioteci publice suferă şi ele 
din cauză că nu pot servi publicul cititor cu destulă 
înlesnire. 

Inventarierea, clasarea şi catalogarea manuscriselor şi 
cărţilor se face după alte norme decât a actelor şi docu- 
mentelor, de aceia viitorii bibliotecari trebuie să cunoască 
diferitele discipline ale tibliologiei. Şi anume bibliotecono- 
mia sau organizarea, legislaţia şi funcţionarea bibliotecilor; 
bibliografia, sau clasarea şi descrierea cărţilor în raport 
cu cuprinsul lor şi cu locul unde au fost publicate; biblio- 
logia propriu zisă, care se ocupă cu originea şi istoria 
cărţii; în sfârşit bibliotecografia, care se ocupă са biblo- 
tecile şi istoria lor. 

La noi nu există încă o şcoală specială pentru for- 
marea funcţionarilor de biblioteci şi din această cauză am 
crezut nimerit să adăugăm şcolii de arhivari-paleografi о 
secţie nouă destinată să-i pregătească. Deci am grupat o 
parte din obiectele de studiu cu caracter mai general îm- 
preună cu cele privitoare la biblioteci şi am format secția 
de bibliologie. 

De altă parte am crezut necesar să punem la înde- 
mâna tineretului şi mijloacele de a putea constata, după 
metodele cele mai noui şi cu aparatele cele mai moderne, 
autenticitatea actelor şi documentelor; mai ales că atât în 
arhivele noastre, cât şi în registraturile autorităţilor şi 
instituţiilor se găsesc numeroase acte noui. 

In acest scop am organizat o altă secţie, de experliză 
grafică, al cărui scop teoretic este să completeze diplc- 
тайса, iar practic să creieze experţii grafici necesari іп. 
stanţelor judecătoreşti. 

Pentru această secţie pe lângă obiecte cu caracter 
general, s'a introdus grafologia ştiinţifică şi expertiza 
grafică, 

Am avut marele avantagiu, că pentru predarea obiec- 
telor de specialitate ale acestor două secţii ne-au dat соп- 
cursul doi erudiţi cu studii superioare şi cu experienţă 
bogată, regretatul Al. lonescu-Sadi, bibliotecar ajutor la 
Academia Română, pentru prima şi d. Henri Stahl, cel 
mai bine pregătit şi mai apreciat expert grafic din ţara 
noastră, pentru a doua, 

Іп felul acesta şcoala noastră cuprindea trei secţii: 
arhivistico-paleografică, de bibliologie şi de expertiză gra- 
fică, iar obiectele de studii au fost grupate în două cate- 
gorii: obiecte comune tuturor secțiilor, cari erau arhivistica 
(ştiinţa şi serviciul arhivelor), paleografia română ; institu- 
{Ше româneşti, izvoarele istoriei Românilor (interne şi ex- 
terne), diplomatica (generală şi românească), sigilografia, 
heraldica şi vechiul drept românesc; obiecte speciale, pentru 
secţia de bibliologie: bibliologia propriu zisă (istoria cărţii), 
biblioteconomia (legislaţia şi organizaţia bibliotecilor) şi 
bibliografia; pentru secţia de expertiză grafică, grafologia 
şi expertiza grafică; pentru secţia de arhivistică cele trei 
paleografii străine. 

Cum am spus şi mai sus, dintre cursurile de paleo- 
grafie străină elevii erau obligaţi să urmeze numai unul, 
la alegere. 

Din momentul în care au început să funcţioneze în 
mod efectiv toate trei secţiile şcoala a primit numele de 
Școala superioară de arhivisiică şi paleografie. Acest nume 
deşi nu acoperea întreagă actvitatea şcolii, indica în orice 
caz, că era o instituţie de învăţământ superior, caracteri- 
zată atât prin obiectele ce se predau, cât şi prin pregă- 
tirea profesorilor şi calitatea elevilor, aceşti de urmă fiind 
cu toţii absolvenţi de curs secundar (bacalaureaţi). 

Noua situaţie a fost recunoscută prin regulamentul 
şcolii aprobat prin decret regal la 30 Mai 1931, dar care 
s'a aplicat în mod provizoriu încă din anul şcolar 1926/7; 
şi apoi prin modificarea ce s'a adus legii de organizare a 
Arhivelor Statului іп anul 1932. 1) 

Acest regulament prevedea, pe lângă noua distribuire 
a cursurilor şi o lărgire a scopului ce urmăria şcoala. In 
această privinţă se preciza la art. 2, că ea urmăreşte: 

a) să promoveze studiile de specialitate în discipli- 
nele ce au legătură cu arhivele şi cu bibliotecile; 

b) să răspândească cunoştinţele necesare pentru în- 
ţelegerea şi studierea documentelor, sigiliilor, monumente- 
lor heraldice, miniaturistice, numismatice, etc., cum şi реп- 
tru adunarea şi conservarea lor; 

c) să pregătească funcţionarii specialişti pentru Ar- 

1) Monitorul Oficial, No, 81 din 5 Aprilie 1932. 

hivele Statului — centrale si regionale —, pentru arhivele 
autorităţilor centrale, judeţene şi comunale, pentru arhivele 
instituţiilor publice şi particulare, etc. 

d) să pregătească funcţionarii specialişti necesari bi- 
bliotecilor publice; 

e) să formeze experţi grafici cu pregătire ştiinţifică 
specială pentru instanţele judecătoreşti. 

De altă parte regulamentul acorda absolvenţilor şcoa- 
lei şi anumite drepturi şi prerogative. 

In adevăr art. 4 spunea următoarele: 

»Diplomaţii secţiei arhivistico-paleografice vor avea 
dreptul de preferinţă la numirile în toate funcțiunile dela 
Arhivele Statului — centrale şi regionale — cum şi dela 
arhivele celorlalte autorităţi sau instituţii ale statului, ju- 
deţelor şi comunelor şi ale instituţiilor subvenţionate de 
stat, judeţe şi comune. 

»Diplomaţii secţiei de bibliologie vor putea fi numiţi 
în funcțiunile de specialitate dela bibliotecile statului, ju- 
deţelor şi comunelor, cum şi dela orice alte biblioteci sub- 
venţionate de stat, judeţe şi comune. 

„Diplomaţii secţiei de expertiză grafică vor avea ca- 
litatea de a fi numiţi experţi grafici pe lângă instanţele 
judecătoreşti, ca şi pe lângă autorităţi şi instituţii ale sta. 
tului, judeţelor şi comunelor. 

Іп sfârşit regulamentul prevedea şi posibilitatea рег- 
fecţionării diplomaților şcolii prin călătorii de studii în 
ţară şi іп ştrăinătate. Art. 23 arăta că „se vor căuta mij- 
loacele materiale necesare pentru ca diplomaţii distinşi să 
poată face cercetări în arhivele, bibliotecile sau depozitele 
de material grafic din ţară şi străinătate“. 

De asemenea el se îngrija şi de păstrarea legăturilor 
ştiinţifice între elevi şi şcoală şi după се ei terminau stu- 
diile. La art. 24 se spunea: „Spre a se păstra legăturile 
ştiinţifice între şcoală şi diplomaţii ei, aceştia vor fi înscrişi 
din oficiu ca membri ai societăţii „Prietenii arhivelor“, 
care se va înfiinţa de îndată ce şcoala va fi dat un număr 
de zece diplomaţi“. 

Intre obiectele de studiu prevăzute de acest regula- 
ment ега şi numismatica, ştiinţă care fusese indicată — 

după cum am văzut mai sus — şi în proectul lui Grigore 
Manu. 

Conferinţa profesorilor mi-a încredinţat mie predarea 
acestui obiect, astfel că începând cu anul şcolar 1930/31 
am făcut lecţii teoretice şi practice de numismatică până 
în anul şcolar 1939/40, atât elevilor de anul 1, cât şi celor 
de anul II. 

Aş fi dorit — şi am propus mai de multe ori — să se 
facă şi cursuri de epigrafie medievală şi modernă slavă, 
latină, română şi greacă, pentru ca elevii şcolii să poată 
descifra cu uşurinţă inscripţiile, dificile din cauza variatelor 
sisteme de abreviare utilizate în aceste epoci. Dar propu- 
nerea mea n'a fost acceptată, susţinându.se că cunoştinţele 
de paleografie sunt suficiente şi pentru descifrarea texte- 
lor epigrafice *). 

In sfârşit încă din anul 1925 am organizat, împreună 
cu profesorii şcolii şi alţi prieteni ai arhivelor, cicluri de 
conferințe publice cu subiecte în legătură cu arhivele şi 
cu obiectele ce se predau în şcoala noastră. Ele au avut 
succes deplin şi au contribuit nu numai la lămurirea pu. 
blicului asupra unor probleme ştiinţifice, dar şi la cunoa- 
şterea instituţiei arhivelor şi a activităţii ce se depune 
acolo. 

Intre timp s'au produs schimbări importante în rân- 
durile corpului didactic al şcolii. Alexandru lonescu-Sadi, 
profesorul de bibliologie, a murit subit în toamna anului 
1926, iar cursul său după ce a rămas vacant câtva timp, а 
fost încredinţat în 1928 d-lui N. Georgescu-Tistu, care la 
predat apoi până în anul 1939. 

D-1 Constantin Marinescu fiind numit în 1925 profe- 
sor la universitatea din Cluj, cursul de paleografie latină a 
fost predat un timp de d-ra Zoe Balş — actuala d-nă C. 
Marinescu — şi apoi de dra Maria Holban, care a rămas 
în mod definitiv titulara lui. 

D.-nii P. Cancel, profesor de paleografia slavă şi 
N. Cartojan, profesor de paleografia română, retrăgân- 
du-se, cursul de paleografie slavă a fost încredinţat d-lui P. 
P. Panaitescu, conferenţiar şi apoi profesor universitar, 


1) Se vor tace obligatoriu la paleografii. Nota A. S. 

care l-a predat până în 1939, iar cel de paleografie română 
d-lui Emil Virtosu, profesor secundar, саге îl predă şi astăzi. 

In anul 1929 s'a retras şi d. N. A. Constantinescu, 
profesor de diplomatică, şi în locul său a fost numit 
d. Aurelian Sacerdoţeanu, actualul director general al Arhi- 
velor Statului şi director al şcolii noastre. 

De asemenea după demisia d-lui I. C. Filitti, profesor 
de drept vechiu românesc, acest curs a fost încredinţat 
d-lui I. D. Condurachi, actualmente ministru plenipotenţiar. 

In urma unei boli năprasnice a murit în anul 1937 d. 
Iulian Ştefănescu, profesor de paleografie greacă. La cursul 
acesta a fost numit în 1937 d. Alexandru Elian, asistent 
universitar. 

In sfârşit, în anul 1937 s'a încredinţat predarea cursului 
de izvoarele istoriei Românilor d-lui Victor Papacostea, 
care l-a predat până în 1939; iar d. Mihail Popescu, pro- 
fesor secundar, a predat trei ani cursul de instituţii româ- 
neşti, ca suplinitor al d-lui profesor Const. C. Giurescu. 


8. Două deziderate. 


Indată ce am luat conducerea Arhivelor Statului 
mi-am dat seamă de marele inconvenient ce-l prezinta 
faptul, că arhivele şi registraturile diferitelor autorităţi şi 
instituţii de stat nu sunt organizate după aceleaşi norme, 
nu au la bază acelaş sistem. 

бі atunci m'am gândit, că cel mai nimerit mod pentru 
a ajunge Іа unificarea sistemului de organizare al registra- 
turilor şi arhivelor dela aceste autorităţi şi instituţii ar fi 
înfiinţarea de cursuri speciale, la şcoala noastră, pe cari 
să le urmeze în mod obligator toţi funcţionarii de arhive 
din ţară. 

De sigur că realizarea acestui proect nu era de loc 
uşoară, căci trebuia nu numai să obţin încuviințarea di- 
feriţilor miniştri şi şefi de autorităţi, dar trebuia să în- 
tocmim, împreună cu şefii de arhive şi de registraturi ai 
autorităţilor centrale,planul de organizare şi apoi să fixăm 
cursurile în conformitate cu acest plan. 

Am încercat totuş să fac o probă în anul 1936, or- 
ganizând іп de comun acord cu d. general Grigore Сор. 
standache, pe atunci şeful secţiei istorice a Marelui Stat 

Major şi reorganizatorul arhivei acestei instituţii militare, 
o serie de cursuri pentru viitorii funcţionari dela arhivele 


armatei. 
Încercarea a dat cele mai bune rezultate, căci într'o 


perioadă de timp de două luni, un număr de tineri militari 
s'au pus la curent din punct de vedere teoretic cu prin- 
cipalele probleme ale ştiinţei arhivistice şi ale celorlalte 
ştiinţe anexe, iar în mod practic sau desprins cu inven- 
ariarea, clasarea şi catalogarea materialului arhivistic. 

Cu toate acestea o încercare similară n'am putut face 
cu funcţionarii arhivelor dela ministere şi alte autorităţi 
centrale, căci mai întâi trebuiau studiate diferitele sisteme 
întrebuințate la aceste autorităţi, apoi întocmit un sistem 
unic, care să se poată adapta ‘tuturor autorităţilor şi în 
sfârşit era nevoie de un număr de profesori, cari să fie 
liberi câteva luni pe an, spre a preda cursurile în timpul 
când funcţionarii autorităţilor sunt mai puţin ocupați. 

Cred însă că ideia ar trebui urmărită în viitor, căci 
dacă am reuşi să facem unificarea sistemului de organizare 
a registraturilor şi arhivelor dela autorităţile statului, ar 
câştiga nu numai buna funcţionare a acestor autorităţi şi 
publicul interesat, dar şi instituţia arhivelor în general, de 
oarece primirea, inventarierea şi clasarea acestor arhive în 
depozitele Arhivelor Statului s'ar face cu cea mai mare 
uşurinţă şi fără pierdere de timp. 

Şi, natural, această organizare făcându-se prin inter- 
mediul şcolii noastre, prestigiul acesteia ar creşte foarte 
mult, iar utilitatea ei ar fi în deobşte recunoscută. 

O altă acţiune ре care cred, că ar trebui să o între. 
prindă cât mai curând şcoala noastră, ar fi stabilirea unei 


metode raţionale pentru transcrierea documentelor vechi 
româneşti. 
Până acum transcrierea cu caractere latine a textelor 


noastre cirilice s'a făcut şi se face după criteriile perso- 


nale ale celor ce publică documentele. 
Filologii români întruniţi într'un congres la 1925 s'au 


ocupat şi de această problemă şi au dat mandat regretatu. 
lui Nicolae Drăganu, fost profesor la Universitatea din 
Cluj şi unul dintre cei mai învăţaţi filologi ai noştri, -să 
întocmească un raport în această privinţă 1). 

1) Se publică în Anuarul Şcoalei de Arhivistică 

La rândul lor profesorii de istorie în congresul ţinut 
la laşi în 1930 au exprimat şi ei dezideratul de a se fixao 
metodă, care să fie admisă de toţi, pentru transcrierea ve- 
chilor documente româneşti. 

Іп anul 1939 d. Aurelian Sacerdoţeanu a publicat un 
_judicios şi documentat studiu asupra acestei probleme 1). 

Important este însă, ca metoda preconizată să fie 
adoptată de o instituţie care se ocupă în mod special cu 
astfel de probleme şi care să o poată impune şi altora. 

La Arhivele Statului, centrale şi regionale, se fac zil. 
nic transcrieri de documente vechi româneşti. Dacă sar 
lua dispoziţia ca toţi funcţionarii, cari execută lucrări de 
acestea, să utilizeze aceiaş metodă de transcriere, s'ar face 
un mare pas înainte, deoarece sar obişnui un număr de 
cărturari specialişti cu aceiaş metodă. 

lar cercetătorii, cari vin să studieze şi să copieze pen. 
tru interese ştiinţifice astfel de documente, ar urma şi ei, 
“prin forţa împrejurărilor, metoda adoptată de Arhivele 
Statului. 

In felul acesta ea sar răspândi treptat, prin puterea 
obiceiului, nu prin impunere, la toţi cei ce transcriu docu- 
mente vechi româneşti. Căci ar fi adoptată şi de funcţio- 
narii respectivi dela Academia Română şi, natural, de сет- 
cetătorii cari studiază în secţia manuscriselor dela această 
instituţie. 

lar pentru stabilirea metodei de transcriere ar fi de 
ajuns un acord între şcoala de arhivistică şi direcţia gene- 
rală a Arhivelor Statului — mai ales că amândouă sunt 
conduse de aceiaş persoană — asupra principiilor metodei 
şi modului ei de aplicare, pentru ca să o cunoască şi să o 
adopte şi elevii şcoalei şi funcţionarii arhivelor,. iar dela 
dânşii să se răspândească treptat la cercetătorii istorici şi 
filologi. 


9. Concluzii. 


Entuziasmul şi pasiunea cu care profesorii şi elevii 
şcolii noastre au muncit încă dela început pentru propă- 
şirea ei n'au fost împărtăşite decât într'o foarte mică mă- 


1) Ceva despre transcrierea documenielor româneşti, în Revista 
Arhivelor, ІШ, 2 (1939), p. 283—312. 

sură de autoritatea şcolară superioară. Această autoritate 
ma vroit să admită, că munca ре care o depuneau pro- 
fesorii trebuia plătită şi că elevii săraci şi stăruitcri tre- 
buiau încurajați materialiceşte. 

Incă în adresa Ministerului Instrucțiunii din 4 Octom- 
brie 1924, prin care se aprobă deschiderea şcolii şi corpul 
profesoral propus, se punea restricţia, că nu-şi іа nici о 
obligaţie în ceia ce priveşte plata profesorilor. 

Cu toate acestea câteva zile în urmă, Ја 22 Octombrie 
ni-se acorda suma de 20.000 lei pentru achitarea diurnelor 
corpului didactic, iar la 15 Martie i925 se mai adăuga su- 
ma de 15.000 lei. 

De sigur aceste sume nu erau suficiente pentru scopul 
arătat, deşi şcoala nu avea decât şase profesori şi aceştia 
primiau diurne pe orele de curs şi nu plăţi lunare. 

Dela 1 Aprilie 1925, când începea un nou an bugetar, 
s'a prevăzut în acest scop suma globală de 100.000 lei 
anual şi această sumă sa acordat mai mulţi ani în şir. 

Dar dela 1 Noemvrie acelaş an şcoala funcţionând 
cu doi ani de învățământ, deci cu 10 profesori, suma 
alocată in buget abia ajungea pentru achitarea diurnelor 
corpului didactic pe o jumătate de an şcolar. 

Din această cauză am fost nevoiţi încă dela început 
să apelăm şi la concursul altor autorităţi de stat, -cari 
aveau legături mai strânse cu Arhivele Statului, şi cari 
au înţeles rostul şcolii noastre, cum şi la primăria Capi- 
talei. De asemenea a trebuit să dăm această chestiune în 
grija Consiliului de Perfecţionare, înființat prin legea de 
organizare a Arhivelor Statului şi care avea persoană 
juridică. Acest consiliu primia astfel şi rolul de comitet 
şcolar pentru instituţia noastră. 

In modul acesta am reuşit să asigurăm plata regulată 
a diurnelor modice, stabilite pentru profesori, până la 
sfârşitul anului 1928/29. 

In acelaş timp am putut acorda un număr redus de 
burse elevilor săraci, dar silitori. 

Dela această dată însă Ministerul Instrucțiunii, pre- 
textând criza financiară, ne-a tăiat cu totul subvenţia, de 
asemenea n'am mai putut primi ajutoare nici dela alte au- 
torităţi; mai mult, însuşi veniturile pe care le creiase Con: 

siliul de Perfecţionare ne-au fost interzise. lar consecinţa 
trebuia să fie desfiinţarea şcolii. 

In această situaţie extrem de critică, profesorii şcolii 
au făcut un gest de înaltă abnegaţie şi de mare devotament, 
hotărînd să continuie a-şi preda cursurile gratuittot timpul 
cât va dura starea de lucruri ce s'a creiat instituţiei noastre. 

бі cum această stare de lucruri a durat şase ani іп- 
cheiaţi, simt o adevărată mândrie să afirm, că іп tot acest 
timp corpul didactic al şcolii a fost la înălţimea însărcină- 
rii sale, lăcându.şi cursurile în mod regulat, ţinând exame- 
nele de sfârşit de an şi cele de diplomă cu cea mai mare 
conştiinciozitate şi interesându.se de toate problemele şcolii 
cu dragoste şi cu bună voinţă. 

lar această atitudine demnă şi desinteresată a profe- 
sorilor a salvat şcoala ameninţată cu desfiinţarea şi i-a dat 
putinţa să împlinească іп Noemvrie 1939 primii 15 ani de 
neîntreruptă activitate. 

Cu un an înainte ea a intrat sub o nouă conducere, 
a d-lui Aurelian Sacerdoţeanu, actualul director general al 
Arhivelor Statului şi vechiu profesor al şcolii. Incă din 
primul an d-sa a luat măsurile necesare pentru ca şcoala 
noastră să ia un avânt şi mai mare, asigurându-i un viitor 
mai Бап, cu toate împrejurările excepţional de grele prin 
care a trecut în ultimul timp ţara noastră. 


CONST. MOISIL 


ANEXE 


Programe analitice din anii şcolari 
1924/5 și 1925/6 


Anul I. 
1. Arhivistica 


Curs predat de prof. Const. Moisil 


Generalități. Menirea, rolul şi vechimea arhivelor. De- 
pozit de documente şi arhivă. Registratură şi arhivă. Ма. 
terialul arhivistic: acte, documente, sigilii, planuri de moşii, 
piese heraldice. 

1. Inceputurile arhivisticei şi obiectul ei. Bibliografie. 

2. Istoria arhivelor: Babiloneni şi Egipteni: vechime, 
material de scris, organizaţie — Greci: Atena, metroon, 
originea, categoriile actelor, materialul de scris, organiza- 
ţia. Arhivele templelor celebre: Delfi, Delos, еіс. Сагас- 
terul arhivelor greceşti — Romanii: tabularium: originea, 
felul actelor, materialul de scris, organizaţia. Arhivele 
preoţeşti: pontihicale, feţiale, arvale. Arhivele imperiale; 
provinciale, orăşeneşti, militare. Caracterul arhivelor то- 
mane. Soarta arhivelor antice. Arhivele medievale: re. 
gale, senioriale, bisericeşti (catolice şi ortodoxe), orăşeneşti, 
judecătoreşti, notariale. Caracterul arhivelor medievale. 
Arhivele moderne: ale autorităţilor centrale şi provinciale. 
Arhivele şi tratatele de pace. Arhivele contimporane: іп- 
fuenţa revoluţiei franceze asupra organizării arhivelor: 
laicizarea lor şi punerea lor în serviciul ştiinţei; prima în- 
cercara de înfiinţare a unei şcoli de arhivişti. Napoleon I 
şi proectul unei arhive centrale europene la Paris. A doua 
încercare de a se înfiinţa o şcoală de arhivişti. Răspândirea 
noilor idei franceze în restul Europei. Înfiinţarea primei 
şcoli de arhivişti (L'école des chartes) şi importanţa еі 
pentru arhivele europene. Reorganizarea arhivelor euro- 
pene după metoda franceză. Efectele războaielor de unitate 
naţională asupra arhivelor din Italia, România şi Germa- 
nia. Primele reviste de arhivistică. Congrese de arhivişti. 
Influenţa războiului mondial asupra arhivelor: distrugeri, 
răpiri şi evacuări de material arhivistic. Ce urmări au avut 
tratatele de pace după acest războiu asupra organizării 
arhivelor. Noile principii ale Societăţii Naţiunilor. 

Arhivele româneşti: istorie şi organizare: а) dela 1300 
până la jumătatea sec. XVI (Transilvania, Tara Вота. 
nească, Moldova): b) dela jumătatea sec. XVI până la Re- 
gulamentele Ограпісе; c) dela Regulamentele organice până 
la Unirea din 1862; d) dela 1862 până astăzi. 

3. Organizarea arhivelor. Formarea şi instalarea unei 
arhive. Creşterea naturală a materialului arhivistic. Regis- 
teaturile ca izvoare de material arhivistic. Diferite sisteme 
de inventariere şi clasare a materialului arhivistic. Cata- 
logarea lui: registre, repertorii, fişe. Regestarea diferitelor 
categorii de material. Publicarea: metode de transcriere 
şi traducere. 

4. Serviciul arhivelor. Conservarea materialului arhi- 
vistic. Bolile ce-l ameninţă şi prevenirea lor. Incendi, u- 
mezeală, furturi şi prevenirea lor. Metode de conservare: 
învelitori, mape, pachete, rafturi, case de fier, tezaure. 
Localul şi condiţiile ce trebuie să întrunească. Rolul şi 
pregătirea personalului de arhivişti şi a oamenilor de serviciu, 

2. Paleografia greacă. 
Curs predat de prof. Tulian Ștefănescu. 


Anul I. — Curs introductiv. — 1. Privire asupra prin- 
cipalelor particularităţi ale limbei în care sânt scrise docu- 
mentele neogreceşti. 

2. Exerciţii de lectură şi interpretare pe texte impri- 
mate, cu diferite caractere, din secolii 17, 18, 19; de рге- 
ferinţă texte cu abreviaţiuni şi ligaturi. 

3. Exerciţii gradate de lectură, transcriere literală şi 
interpretare de texte şi documente manuscrise mai uşoare 
din aceiaşi secoli. 

Anul П. — Curs special. — 1. Istoricul alfabetului grec. 

2. Noţiuni de paleografie paleogreacă şi bizantină (ca- 
гасфеге unciale, minuscule şi cursive), cu exemple şi exerciţii. 

3, Cars mai dezvoltat de paleografie neogreacă (secolii 
ХҮ-ХІХ) cu exerciţii de lectură, transcriere şi interpre- 
tare de specimene de scriere de mână dificilă sau carac- 
teristică neogreacă din aceiaşi secoli. 

4. Noţiuni de diplomatică greacă absolut indispensa. 
bile citirii şi înţelegerii unui document bizantin sau neogrec: 

a) Titulaturile greceşti ale împăraţilor bizantini, dom. 
пог ţărilor române, patriarhilor greci şi prelaţilor români; 

b) Analiza principalelor categorii de documente пео- 
greceşti. 

5. Noţiuni de critică verbală în vederea publicării 
unui document neogrec. 


3. Instituţiile vechi românești. 
Curs predat de prof. Const. C. Giurescu. 


І. Ne vom ocupa de instituţiile vechi româneşti. De. 
Бпігеа tecmenului „instituţie“. 

Titlul cursului are nevoie de precizare. Aceasta se va 
Ғасе avându-se în vedere caracterul şcolii dela Arhivele 
Statului. Ce se urmăreşte la această şcoală? Formarea de 
arhivişti-paleograf, adică de persoane саге să poată desci- 
fra, traduce şi comenta orice document privitor la trecu- 
tul nostru. 

Indicarea celor mai importante documente, cronici, 
inscripţii, privitoare la trecutul nostru, se face la cursul 
de „Izvoarele istoriei Românilor“. Descrierea formală a do- 
cumentelor e obiectul diplomaticei care ne arată şi crite- 
riile de autenticitate. Paleografia română, slavă şi greacă 
ne ajută să descifrăm documentele respective, cu abrevia- 
țiunile de tot felul, 

Dar odată documentul descoperit, recunoscut ca au- 
tentic, descifrat şi tradus, lucrul nu s'a isprăvit. Putem 
spune chiar că abia acum începe adevărata muncă istorică. 
Operaţiile de până acum au fost operaţiuni pregătitoare, 
care permit intrebuinţarea unui document de către istoric. 
Dar pentruca acest document să poată Í întrebuințat, 
trebuie să-l înţelegi, să-i înţelegi cuprinsul, să-ţi dai seamă 
de diferiţii termeni întrebuinţaţi, să cunoşti instituţiile şi 
împrejurările la care se referă. Acesta e scopul ce ne pro- 
punem, ca împreună cu siudenţii, să comentăm documentele, 
lămurind înțelesul diferitelor instituții care sunt semnalate în 
aceste documente. 

II. Vom începe, evident, cu primele documente, ace- 
lea ale secolului XIV care nu sunt prea numeroase, nici 
în Moldova, nici în Tara Românească. Vom studia docu- 
mentele din fiecare ţară în parte, dar având mereu grijă 
să facem comparaţie atât cu ţara cealaltă cât şi cu ţările 
învecinate. 

ІП. Incepem са Tara Românească, întrucât e mai ve- 
che ca organizare de stat. Vom prezenta mai întâi docu- 
mentele din secolul XIV în ordine cronologică. Le vom 
grupa apoi pe categorii, după cuprins, şi vom analiza apoi 
pe rând fiecare categorie. Din studiul amănunţit al acestor 
documente vom scoate o serie întreagă de constatări refe- 
ritoare la diferite domenii: 1. politic, 2. social, 3. adminis- 
trativ, 4. economic, 5. fiscal, 6. militar. 

Sistematizarea acestor constatări, gruparea lor conve- 
nabilă şi explicarea lor ne уа da imaginea statului mun- 
tean în secolul XIV. N'avem nici o pretenţie, dar am voi 
să încercăm, dacă nu se poate, pe baza materialului docu- 
mentar ce posedăm, să înfăţişăm viaţa statului şi societăţii 
româneşti în secolul XIV, într'un fel asemănător aceluia 
din „Staat und Gesellschaft” al lui Jireček sau din „Histoire 
des institutions politiques de lancienne France” а lui 
Fustel de Coulanges. Lucrul nu mi se pare imposibil mai 
ales dacă vom lu: în considerare şi secolul XV, când 
„statul dezvoltându-se deplin, documentele sunt mult mai 
numeroase şi explicite. 

Acelaş lucru vom face apoi şi pentru Moldova. 

IV. Se va cerceta: 


A. Organizarea țării. 


1. Domnul şi curtea domnească. Marii dregători. Sub: 
alternii. 

2. Sistemul administrativ. Impărțirea în judeţe. 

3. Administraţia fiscală. Birurile. Cisla. Slobozii, 
Imunităţi. 

4. Organizarea militară. Armata: elementele componente. 
5. Organizarea judecătorească. 


B. Clasele sociale. 


1. Boierii. Impărțirea lor. Caracteristica boieriei. A- 
vantajele еі. 

2. Clerul. Mânăstirile. 

3. Oraşele. Ocoalele. 

4. Rumânii. Selo. Caracteristica rumâniei. Indatoririle 
rumânilor. Legea rumânilor. 

5. Robii ţigani şi tatari. Legea lor. 


C. Starea economică, 


1. Producţia ţării. Vite, grâne. Industrie primitivă. 
Breslele. 

2, Repartiția еі. 

3. Circulaţia ei. Import si Export. Moneda. Schimbul 
n natură. 


D Starea cultural. 


1. Factorii culturali. Mânăstirile. Influentele străine. 
2. Produse culturale. Caracterul lor religios. (Con- 
strucţii, stofe, manuscrise). 


4. Izvoarele externe ale istoriei Româiilor. 
Curs predat de prof. P. P. Panaitescu. 


Anul acesta doresc să studiez isvoarele polone şi ruse. 

Înţeleg scopul acestui curs în sensul următor: 

1. Si аға arhiviştilor şi bibliotecarilor іп genere cu- 
noştințe bibliografice asupra izvoarelor externe, să poată 
adică cunoaşte cari sunt izvoarele principale : 

а) Pentru cronici şi anale unde sunt publicate, cari 
sunt ediţiile, dacă sunt traduceri, cine le-a întrebuinţatla поі. 

b) Pentru colecţii de documente, o orientare uşoară 
în cuprinsul lor, cum sunt editate, cum au fost întrebuin- 
ţate Іа noi, dacă sunt reproduse în colecţiile noastre. 

2. Cunoştinţe asupra valoarei istorice peniru noi: 

a) Pentru cronici şi anale analiză a conţinutului,extra- 
gere а pasagiilor ce ne privesc, prețuirea lor controlân- 
du-le cu alte izvoare, cercetarea tendințelor autorului (pa- 
triotism polon, de pildă, sau sectarism catolic, duşmănie 
faţă de Români sau din potrivă prietenie). Valoarea cunoş- 
tinţelor generale ale autorului despre ţările noastre. 


www.dacoromanica.ro 


Din istoria Şcoalei de Arhivistică 33 


b) Pentru documente, cercetarea valoarei lor, con- 
trolarea cu alte izvoare. 

3. Cercetări asupra influenţei pe саге au avut-o cro- 
nicele externe asupra vechii noastre literaturi (Dlugosz, 
Cromer, Bielski, Stryikowski, etc., la Ureche, Miron şi 
Nicolae Costin, Cantemir, Constantin Stolnicul). 

Metoda. — Inteleg ca elevii să lucreze singuri ca într'un 
seminar, rolul profesorului fiind să dea îndrumări. 

Lucrările elevilor ar fi de mai multe feluri: 

19) Extragerea pasagiilor се пе privesc din cronici şi 
anale. 

b) Discuţii asupra valorii acelor pasagii (comparând 
cu alte izvoare). 

с) Scurte schiţe asupra unui izvor dat (de pildă Dlu- 

082: câteva note biografice, bibliografice foarte scurte, apoi 
felul lui de a privi istoria, valoarea lui pentru istoria pomână). 

d) Cercetări comparative: Ce a luat Nicolae Costin 
din Cromer, Constantin Stolnicul din Dlugosz cu discuta- 
rea asemănărilor şi deosebirilor. 

e) In caz când voi avea elevi cari sà cunoască limbile 
slave, se vor face cu ei traduceri din izvoarele slave netra- 
duse încă (cu prețuirea lor) de pildă pasagiile privitoare la 
Români în cronicile ruse si a. m. d.). Asemenea extrase 
traduse pot fi folositoare în genere pentru cercetări şi pot 
fi publicate însoțite de note. 

Pentru ceilalți elevi se vor intrebuinta texte latine 
(Cromer, Dlugosz, Guagnin) sau traduceri (traducerile 
lui Hasdeu din Stryikowski, a mea din Bielski, etc). 

f) Lucràri ceva mai întinse cu caracter bibliografic, 
cari ar putea servi ca lucrări pentru diplomă. Fie un rezu- 
zat bibliografic al cronicelor latine din Polonia privitoare 
la noi, cu mici note bio si bibliografice) fie o bibliografie 
a studiilor apărute la noi asupra izvoarelor polone si ruse 
(traduceri, studii, etc.) Despoiarea metodică a unor reviste 
în această privință. (Convorbiri Literare, Columna lui 
Traian, Arhiva Ізіогісі, Arhiva din Iaşi). 

Asemenea cercetări pentru marile colecții de docu- 
mente (Theiner, Acta Tomiciana). 

Inteleg ca lucrările să fie cât de scurte, adesea simple 
fişe de orientare bibliografică, note la marginea textelor, 
punând greutatea pe discuţia generală a lucrărilor, unde 
unele chestiuni se vor trata mai pe larg. 

Nu ştiu dacă voi putea îndeplini în cursul acestui an 
întreg acest program de lucru, voi căuta însă să dau orien- 
tări în toate aceste direcţii. 

Anul II. 
5, Sigilogratia. 


Curs predat de prof. Const. Moisil. 


1. Generalităţi. Obiectul sigilografiei. Inceputurile ei. 
Bibliografie. 

2, Sigilografia generală. Caracterul şi rolul sigiliilor; 
diferitele scopuri pentru cari s'au întrebuințat. Istoria si- 
giliilor în antichitate, evul mediu şi timpurile noi. Felurile 
sigiliilor, materialul şi formele lor. Tipurile sigilare: în 
antichitate ; în evul mediu şi modern. Sigiliile laice: tipul 
de maiestate, tipul equestru, pedestru, heraldic, topografic; 
tipari de fantezie. Sigiliile bisericeşti: tipul sacerdotal, 
hagiografic, heraldic, de fantezie. Legendele sigilare: în 
antichitate; în evul mediu şi modern. Sigiliile secrete, 
contra sigiliile, signetele. Gemele sigilare: întrebuinţarea 
lor în antichitate, în evul mediu şi în timpurile noi. Tehnica 
sigiliilor; funcţionarii sigilari. Importanţa juridică а sigi- 
liilor; falsificarea lor şi măsurile de prevenire, 

3. Sigilografia românească Intrebuinţarea sigiliilor la 
Români. Bibliografie. Felurile, materialul, formele sigiliilor 
româneşti. Tipurile sigiliilor laice şi bisericeşti. Legendele 
lor. Bulele sigilare de aur şi de argint. 

Inele sigilare domneşti şi bisericeşti. Gemele în вірі. 
lografia românească. 

Tehnica şi actul sigilării. Falşificări de sigilii. 


6. Heraldica. 


Curs predat de prof. Const. Moisil. 


Generalităţi. Obiectul heraldicei şi izvoarele ei. Biblio- 
grafie. 

Heraldica generală. Originea întrebuinţării stemelor. 
Răspândirea acestui obiceiu. Părţile constitutive ale ste- 
mei: a) Scutul şi diviziunile lui. Culori, metale, blănuri; 
reprezentarea lor grafică. Figurile din scut: piese onora- 
bile; figuri comune sau mobile heraldice: naturale, artifi- 
ciale, supranaturale. Stilul heraldic. b) Coiful, felurile lui; 
podoabele coifului. c) Ornamente exterioare: timbru, su- 
porţi şi tenanţi, deviză, decoraţii, pavilion. Coroanele şi 
felurile lor; tiare şi mitre, pălării civile şi bisericeşti; cru- 
cile şi felurile lor. Diferite categorii de steme: de familie, 
de ţări, de oraşe, de bresle; stemele persoanelor bisericeşti, 
ale mânăstirilor şi parohiilor; steme judecătoreşti. Steme 
combinate, ale femeilor nobile, decorative. Fărâmarea ste- 
melor. Blazonarea şi limbagiul heraldic, 

Heraldica românească. Izvoarele heraldicei româneşti. 
Bibliografie. Stemele ţărilor noastre: Tara Românească, 
Moldova, Transilvania; ale Bucovinei şi Basarabiei sub 
stăpâniri străine. Stemele unite ale Ţării Româneşti şi 
Moldovei. Stemele unite ale celor trei ţări româneşti, Ste- 
ma României întregite. Stemele familiilor domnitoare şi ale 
Doamnelor. Steme boiereşti şi de nobili români. Steme de 
prelați, mânăstiri şi parohii. Stemele oraşelor şi satelor. 
Stemele judeţelor. 

Evoluţia heraldicei româneşti. Comisiunea consulta- 
tivă heraldică şi activitatea ei. 


7. Biblioteconomie (Ştiinţa bibliotecilor). 


Curs predat de Al. Ionescu-Sadi. 
A. Generalități. 

I. Biblioteca. = Originea şi semnificarea cuvântului. 
Ştiinţa în general. Manuale. 

І. Localul. — Condiţiile ce trebue să îndeplinească. 
Dispoziţia. Amenajarea. Mărirea la nevoie. Intreţinerea. 

Ш. Funcţionarii. — Bibliotecar în general. Funcţionari 
tehnici. Recrutarea. Director, ajutoare, funcţionari infe- 
riori, oameni de serviciu. Funcţionarii administrativi. 


IV. Interese profesionale. — Asociaţii. Congrese. 
V. Fonduri. Venituri. 


B. Organizarea bibliotecilor în general. 


I. Achiziţiuni. — Primele achiziţiuni. Depozit legal. 
Daruri şi schimburi. Registre; jurnal de achizițiuni. 
П. Secţiuni. — 1. Opere separate sau cărți. 


2. Publicaţii periodice. 

3. Note muzicale. 

4. Documente şi manuscrise. 

5, Atlase, hărţi, planuri, stampe, portrete şi fotografii. 

6. Monete, medalii, ресей, sigilii, etc. 

LII. /nventariere — Catalogare. 

1. Opere separate sau cărți. 

Inventar. Redactarea notiţelor bibliografice. Сафа. 
[oaze (alfabetic sau pe autori, ideologic sau pe materii, 
cu bază geografică sau pe localităţi, pe titluri, cronologic), 

2. Publicaţiuni periodice. 

Inventar. Redactarea notiţelor bibliografice. Cataloa- 
ge (alfabetic sau pe titluri, ideologic sau pe materii, cu 
bază geografică sau pe localităţi, cronologic). 

3. Note muzicale. 

Inventar. Redactarea notiţelor bibliografice. Cata- 
loage (alfabetic sau pe autori, ideologic sau pe ia ер pe 
titluri). 

4. Documente şi manuscrise. рае fac de profe- 
6. Monete, medalii, peceţi, sigilii, etc. | sorii respectivi. 
5. Atlase, hărţi, planuri, stampe, portrete şi fotografii. 
Inventar. Redactarea notiţelor. Cataloage (alfabetic 
sau pe autori, ideologic sau pe materii şi subiecte). 
IV. Formatul cărților, etc. 
V. INumerotarea, etichetarea şi stampilarea cărților, etc. 
VI. Aşezarea cărților, etc., în magazii şi rafturi. 
VII. Legatul volumelor. 
VIII. Păstrarea cărților, etc. 
IX. Sala de lectură. Imprumuturi. Schimbul de cărți între 
biblioteci. 
Comunicarea cărţilor în sala de lectură. Imprumuturi. 


C. Mobilier. Material. 


I. Mobilier. Rafturi, poliţe, mese şi pupitre, scaune, 
dulapuri pentru fişe, etc. 

П. Material. Registre, inventar, fişe pentru notițele bi- 
bliografice, bilete de cerere, bilete de împrumut, modele de 
statiştici, stampile, maşini de numerotat, cerneală, tuş, etc. 


D. Regulamente. 


E, Sisteme bibliografice. 
Otto Hartwig, Dewey, Nizet, etc. 


F. Biblioteci speciale. 


1. Biblioteci universitare generale şi speciale (facul- 
tăţi, seminarii). 

2. Biblioteci populare. 

3. Biblioteci speciale unei materii. 

Diferenţele de organizare. 


С. Bibliotecile principale din țară. 


Istoric, organizare. 


8. Expertiza grafică şi grafologia. 
Curs predat de prof. Henri Stahl. 
1) Falşurile în documente. Mobilul falşului (istoric). 
2) Expertizele în scrieri. 
3) Clasificarea cazurilor necesitând o expertiză grafică. 


224) Experții. Breasla experţilor în vechime. Modul 
defectuos cum se recrutează experţii astăzi. 

5) Metoda experţilor caligrafi. Erorile experţilor. 

6) Bazele ştiinţifice ale expertizei grafice. 

7) Legile scrisului. Calificarea scrisului. 

8) Grafologia, istoric. 

9) Grafologia, contribuţia ei în expertiza modernă, 
Viaţa ce injectează slovelor moarte, documentelor studiate 
de paleografie. 

10) Studierea, din punct de vedere grafologic, al au- 
tografelor în caractere latine, 

11) Interpretarea documentelor paleografice din punct 
de vedere grafologic. 

12) Scrisul copiilor, al oamenilor inculţi. 

13) Scrisul adolescenților, omului matur. 

14) Sexul şi vârsta în scris. 

15) Turburările scrisului şi grafologia. 

16) Aplicarea metodei grafologice pentru identificarea 
documentelor latine, cirilice, greceşti, etc. 

17) Aplicarea metodei grafologice în falşuri totale. 
(Studierea de cazuri din ce în ce mai grele). 

18) Anonimele, cazuri din ce în ce mai complicate. 

19) Scrisul cu mâna stângă, cu caractere tipografice, 
scrisul cu piciorul, cu dinţii, cu mâna condusă, sub hipnoză, 
écriture еп miroir., 

20) Falşul cu masina de scri:. 
21) Iscălituri în alb, iscălituri prin decalc, prin desli- 
pire de timbre etc. 

22) Falşuri în caractere străine, mixte: slavon-latin etc. 

23) Instrumentele expertului: lupa, microscopul, gra- 
fometre, micrometre, aparate speciale. 

24) Fotografia, rolul ei imens în expertiză. 

25) Alte metode: Frazer, Bertillon, Locard, Schneikert. 

26) Falşuri parţiale, raderea scrisului, adăvgirea, re- 
constituirea celor şterse. 

27) Falş pe cale mecanică. 

28) Studiul hârtiei, cernelei, elemente de chimie indis- 
pensabile expertului în scrieri. 

29) Codul penal şi expertizele grafice. 

30) Cum trebueşte alcătuită o arhivă а falşului. 

31) Examenul la care trebue supus viitorul expert, 

